नवजोत सिंह सिद्धू बोले, मैंने हीरो नंबर वन और कुली नंबर वन तो देखी है, लेकिन एक नई फिल्म आ रही है...  
नवजोत सिंह सिद्धू ने पीएम नरेंद्र मोदी को घेरा 
कहा- नई फिल्म आ रही है फेंकू नंबर वन 
रोजगार, नोटबंदी और जीएसटी के मुद्दे पर चुनाव लड़ने की चुनौती दी
कांग्रेस नेता नवजोत सिंह सिद्धू (Navjot Singh Sidhu) ने एक बार फिर पीएम मोदी (Narendra Modi) पर निशाना साधा है. पंजाब सरकार के कैबिनेट मंत्री नवजोत सिंह सिद्धू ने प्रधानमंत्री नरेंद्र मोदी पर चुनावों के दौरान विभाजनकारी राजनीति करने का आरोप लगाते हुए चुनौती दी कि वह रोजगार, नोटबंदी और माल एवं सेवा कर (जीएसटी) जैसे मुद्दों पर चुनाव लड़कर दिखायें. नवजोत सिंह सिद्धू  (Navjot Singh Sidhu) ने इंदौर के सिंधी कॉलोनी में कांग्रेस की चुनावी सभा में कहा, "मोदी में दम है तो वह रोजगार, नोटबंदी और जीएसटी जैसे मुद्दों पर चुनाव लड़ें, लेकिन वह लोगों को धर्म और जात-पांत के नाम पर बांटकर चुनाव लड़ रहे हैं". उन्होंने आरोप लगाया कि मोदी सरकार गंगा नदी को साफ करने, दो करोड़ नौकरियां देने और विदेशी बैंकों में जमा काला धन भारत लाने के वादे निभाने में नाकाम रही है.